Liggie Graad 10’s geniet kamp - Mpumalanga Schools that Rock
15 Oct 2018 | Ligbron Akademie vir Tegnologie, Other Activities, Schools | 0 |
Die Graad 10 leerders van Ligbron Akademie vir Tegnologie in Ermelo, het vanaf Donderdag tot Saterdag, 11 tot 13 Oktober 2018 , hulle jaarlikse kamp by Silwer Water Game Lodge bygewoon. Die leerders het die kamp terdeë geniet en het ‘n baie besige skedule gehad met verskeie aktiwiteite waaraan hulle deelgeneem het.
Die Graad 10 groep bedank graag die onderwysers wat hulle op die kamp vergesel het en die drie dae saam met hulle deurgebring het.
PreviousLiggies se Chanté en haar span maak geskiedenis op die gholfbaan
NextLiggie Skuts beïndruk
Hoërskool Nelspruit leerder haal SA Skole-rugbyspan
Hoërskool Nelspruit maak hul leiers bekend Kaapse gelowiges hou optog teen geweld | Netwerk24
Deur Malherbe Nienaber 15 September 2019 22:08
Geloofsleiers in Kaapstad stap Sondagmiddag voor tydens ’n optog in Parow teen geslagsgeweld en verkragting, waar geregtigheid vir Jesse Hess (19) geëis is. Foto: Malherbe Nienaber
Sowat 100 mense van verskillende gelowe, rasse en ouderdomme het die middag voor die Parow-polisiekantoor byeengekom en geregtigheid geëis vir Jesse Hess (19) en ander slagoffers van geweld in die land.
Enkele politici het hulle ook by die optog aangesluit wat deur die Service and Allied Workers Union of South Africa (Sawusa) gereël is.
Hess, ’n teologiestudent aan die Universiteit van die Wes-Kaapland (UWK), en haar oupa Chris Lategan (85) se lyke is op 30 Augustus in hul woonstel in Victoriastraat in Parow gevind.
Jesse Hess. Foto: Facebook
Van die leiers het gedurende die optog gesê dit is onaanvaarbaar dat niemand al vasgetrek is in verband met die moord op Hess nie, veral nadat deurbrake gemaak is in ander hoëprofielsake waar vroue in Kaapstad vermoor is.
Nadat ’n memorandum by die polisiekantoor oorhandig is, het die groep in Voortrekkerweg tot by Hess se woonstelgebou gestap en saamgekom vir gebede, sang en toesprake.
Met die groep se aankoms by die polisiekantoor om 15:20 is hulle in kennis gestel dat die stasiebevelvoerder nog op pad is om die memorandum te kom ontvang.
Dan Plato, burgemeester van Kaapstad, het toe aangebied om die memorandum self aan die provinsiale polisiekommissaris te oorhandig.
Onderweg na die Beaumont Court-woonstelgebou het die groep op plekke gestop en het Christelike en Moslemleiers gebid, onder meer om die gebied te reinig van misdaad, geweld en dwelms.
Kaapse geloofsleiers staan Sondag voor die Parow-polisiekantoor in Kaapstad, saam met Dan Plato, burgemeester van Kaapstad. Foto: Malherbe Nienaber
Sowat 100 mense het Sondagmiddag aan ’n intergeloof-optog vir geregtigheid vir Jesse Hess (19) in Parow, Kaapstad deelgeneem.Foto: Malherbe Nienaber
Gelowiges en geloofsleiers het Sondagmiddag byeengekom voor die woonstelgebou in Parow, Kaapstad, waar Jesse Hess (19) en haar oupa se lyke op 30 Augustus gevind is.Foto: Malherbe Nienaber
Intussen is ’n aanlyn fonds geskep om R50 000 in te samel om ’n private speurder aan te stel om Hess en haar oupa se dood te ondersoek.
Luidens die inskrywing op die webwerf Backabuddy was die aanstel van ’n private speurder deurslaggewend in die inhegtenisnemings in die moordsake van Meghan Cremer en Uyinene Mrwetyana in Kaapstad.
Teen Sondagaand is daar R2 710 ingesamel.
Hess se lyk is verlede maand in die slaapkamer gevind en Lategan se lyk in die badkamer, met sy hande wat agter sy rug vasgebind was.
Twee televisiestelle, sowel as Hess se handsak en haar selfoon is gesteel.
Meer oor: Geweld Teen Vroue | Gendergeweld | Jesse Hess